kardosdrur/scandi-wiki huggingface dataset:
Northern League

Northern League er en fodboldliga i Nordengland for semiprofessionelle hold og amatørhold. Ligaen blev grundlagt i 1889 og er dermed den næstældste aktive fodboldliga i verden, kun overgået af The Football League, som er ét år ældre. 

Ligaen består af to divisioner, Division One og Division Two, der hver består af 22 hold. Divisionerne befinder sig på niveau 9 og 10 i ligasystemet i engelsk fodbold. Ligaerne dækker County Durham, Northumberland, Tyne and Wear, det nordlige Cumbria og den nordlige halvdel af North Yorkshire.

De to bedste hold i Division One kan rykke op i Northern Premier League Division One North, hvis visse kriterier er opfyldt.

Historie 
Northern League var sammen med Isthmian League de to vigtigste amatørfodboldturneringer, som blev afviklet i parløb med den professionelle fodboldliga, Southern League og, siden 1968, Northern Premier League.

I 1974 holdt The Football Association imidlertid op med at skelne mellem professionelle og amatører, og amatørligaer som Northern League måtte finde en plads i det engelske ligasystem. I modsætning til sin sydlige pendant, Isthmian League, afviste Northern League gentagne invitationer til at blive indplaceret på niveauet under Alliance Premier League, da den liga blev oprettet på niveau 5 i ligasystemet i 1979. Northern League forblev uden for ligasystemet indtil 1991, hvilket blev dyrt for dens status, som faldt igennem 1980'erne, mens ligaens førende klubber skiftede til andre ligaer, der var med i ligasystemet som f.eks. Northern Counties East Football League. Da Northern League endelig blev presset ind i ligasystemet, var muligheden for at blive placeret på niveauet under Football Conference for længst forpasset, og i stedet blev Northern League placeret på niveauet under den laveste division i Northern Premier League. 

Ligaens prestige faldt yderligere i 1995, da The Football Association begrænsede adgangen til FA Trophy til de første tre niveauer i National League System, dvs. niveau 5-7 i det engelske ligasystem, hvorved holdene i Northern League (og hold i ligaer på samme niveau) blev udelukket fra deltagelse i FA Trophy. Northern League-klubberne deltager nu i FA Vase.

Klubber i sæsonen 2011-12

Mestre 
Oprindeligt bestod ligaen af én division.

I 1905 blev ligaen delt i to divisioner – en for professionelle og én for amatører. Dette varede dog kun én sæson.''

I 1906 vendte ligaen tilbage til én division, og det format eksisterede indtil 1982.

I 1982 blev ligaen udvidet med Division Two.

Eksterne henvisninger 
Northern League

Noter 

 
Etableret i 1889
Tiskadis gammeltroende kirke

Tiskadis gammeltroende kirke (, , ) ligger i Rēzeknes novads (distrikt) i Letgallen, Letland. Menigheden er en af de ældste for gammeltroende i Letland. Det første bedehus blev opført i træ her i 1630, og kirken er brændt ned og genopført flere gange. Klokketårnet indeholder 5 klokker, som blev doneret af menigheden i 1938, hvoraf den største vejer 800 kg. I 1928 blev en anden klokke (80 kg) doneret af M. Laptjevs.

Eksterne henvisninger 
 Kirkens historie på lettisk
 Kort om kirken på engelsk

Kirker i Letland
Moroni (Mormons Bog)

Moroni er navnet på en profet, historiker og kommandørkaptajn i Mormons Bog, som ifølge bogen levede i Nordamerika i det 4. og tidlige 5. århundrede. Han viste sig i et syn som Englen Moroni for Joseph Smith, som er grundlæggeren af Jesu Kristi Kirke af Sidste Dages Hellige. Moroni overdrog nogle guldplader til Joseph Smith, som han derefter oversatte til Mormons Bog ved hjælp af Urim og Tummim.  Moroni er ifølge Mormons Bog søn af Mormon, som Mormons Bog er opkaldt efter. Moroni var tvunget til at gemme sig, efter at resten af hans folk var blevet udslettet. Moroni havde af sin far fået til opgave at fuldende Mormons Bog. Da han havde fuldendt bogen som var skrevet på messingplader gravede han den ned i Cumorahhøjen, hvor Joseph Smith senere gravede den op og oversatte den.
Moroni er også navnet på en anden profet i Mormons Bog, kaldet kaptajn Moroni.

Eksterne henvisninger 
Moroni, Mormons søn i Encyclopedia of Mormonism
Englen Moroni  i Encyclopedia of Mormonism

Jesu Kristi Kirke af Sidste Dages Hellige
Hollywood Bowl

Hollywood Bowl er en moderne amfiteater i Hollywood-området i Los Angeles, Californien, USA, der bruges primært til musikforestillinger. Det er det største naturlige amfiteater i USA, med en kapacitet på næsten 18.000 tilskuere.

Hollywood Bowl er kendt for sin karakteristiske bue/skal over scenen, der prydede stedet fra 1929 til 2003, før den blev udskiftet med en noget større i begyndelsen af sæsonen 2004. Skallen ligger med Hollywood Hills og de berømte Hollywood-skilt som baggrund mod nordøst.

Hollywood Bowl ("skål") refererer til formen af den konkave bakkeskråning, som amfiteatret er skåret ind i. Området ejes af Los Angeles Amt.

Los Angeles Philharmonic spiller på Hollwood Bowl i sommerperioden.

Eksterne links 

 Officiel hjemmeside 

Bygninger, konstruktioner og anlæg i Los Angeles
Bowl
Teatre i USA
Etableret i 1922
Nassarawa

Nasarawa er en delstat i den centrale del af Nigeria. Den blev oprettet i 1996 og var tidligere en del af Plateau. Hovedstaden hedder Lafia.

Geografi 
Nasarawa grænser mod nord til delstaten Kaduna, mod nordvest til Federal Capital Territory, mod nordøst til delstaten Plateau, mod syd til delstaten Benue, og på en lang strækning også floden Benue; mod sydvest grænser den til delstaten Kogi og mod sydøst til delstaten Taraba.

Inddeling 
Delstaten er inddelt i 13 Local Government Areas med navnene: Akwanga, Awe, Doma, Karu, Keana, Keffi, Kokona, Lafia, Nassarawa, Nassarawa-Egon, Obi, Toto og Wamba.

Erhvervsliv 
Hovederhverv i Nassarawa er landbrug. Af råstoffer findes blandt andet salt og bauxit.

Eksterne kilder og henvisninger 

 Delstatens officielle websted

Nigerias delstater
Antonio Estévez

Antonio Estévez (1. januar 1916 i Calabozo – 26. november 1988 i Caracas, Venezuela) var en venezuelansk komponist, oboist og klarinetist.

Estévez hører til en af Venezuelea´s vigtige komponister. Han har komponeret orkesterværker, vokalmusik, klaverstykker, elektronisk musik etc.

Han studerede i Venezuela, og var oboist i Caracas symfoniorkester. Fik et stipendium af den Venezuelanske stat, til at rejse til Paris og studere elektronisk musik.

Udvalgte Værker 
 Koncert for Orkester
 Suite Llanera – for Orkester
 Cantata Criolla – for stemme og Orkester
 Cosmovibrafonica – Elektroniske Stykker

Kilde 
 Om Antoni Estévez 

Komponister fra Venezuela
Oboister
Klarinettister
Segundo Luis Moreno

Segundo Luis Moreno (3. august 1882 i Cotacachi, Imbabura – 18. november 1972 i Quito, Ecuador) var en ecuadoriansk komponist, lærer og historiker.

Moreno studerede på Quitos Nationale Musikkonservatorium. Han har skrevet orkesterværker, kantater, overturer etc. (Han har nok skrevet mest for militærorkestre.)

Moreno var også rektor på Cuenca Musikkonservatorium og Guayaquil Musikkonservatorium i Ecuador.

Kilde 
 om Segundo Luis Moreno

Komponister fra Ecuador
Lærere
Historikere
Ricardo Castillo

Ricardo Castillo (1. oktober 1891 i Quetzaltenango, Guatemala – 23. maj 1966 i Guatemala City) var en guatamalansk komponist, professor og violinist. 

Castillo studerede violin og harmonisering i Paris med forskellige lærere (1912-1921). 

Han var professor på Guatemala City´s musikkonservatorium i musikhistorie, harmonilærer og kontrapunkt.

Castillo har skrevet 1 symfoni,orkesterværker,balletmusik,klaverstykker etc.

Han var halvbror til komponisten Jesús Castillo.

Udvalgte Værker 
 1 Symfoni
 Acuarella Sinfonica – symfonisk digtning
 Primavera – for Orkester
 La Doncella Ixquic – Ballet

Kilde 
 Om Ricardo Castillo

Komponister
Klassiske komponister fra det 20. århundrede
Professorer
Violinister
Personer fra Guatemala
Qinngorput

Qinngorput er en bydel i Nuuk, Grønlands hovedstad. Kvarteret ligger øst-nordøst for centrum og syd for byens lufthavn, cirka 5 km fra bymidten. Navnet betyder "bunden af vores fjord".

Historie 

Qinngorput-området var en populær campingplads og et jagtsted i mange år, før det blev indlemmet i Nuuk i 2005. Bydelen tiltrækker især yngre mennesker, og der er fokus på familier med skolebørn.

Qinngorput er det nyeste kvarter i Nuuk. Det overvældende flertal af huse i bydelen er privatejede. Det nærliggende Nuussuaq blev ligeledes målrettet opført i slutningen af 1980'erne tæt på bycenteret for at minimere omkostningerne til infrastrukturinvesteringer, såsom VVS, elnet og kommunikation.

Den seneste udvikling 
I forbindelse med Grønlands Hjemmestyre og byrådets fælles beslutning fra 2009 om at nedrive Blok P i det centrale Nuuk blev det vedtaget at genhuse beboerne i punkthuse i Qinngorput. Mange af de tidligere Blok P-lejere udtrykte deres modvilje mod at flytte til den nye bydel med henvisning til både stigende leveomkostninger og mangel på transportmuligheder.

Infrastruktur og service 
Der er en børnehave i Qinngorput og i september 2011 blev Nuuks nyeste skole, Hans Lynge-skolen indviet. Skolen har 452 elever fra 1. til 7. klasse, idet ældstetrinnet kan tilføjes senere. Skolen fungerer også som lokalt kulturcenter.

I juni 2011 øremærkede byrådet midler til en legeplads og aktivitetspark for børn.

Der har tidligere været en Spar-købmand i bydelen. Siden september 2016 har der været et Brugseni supermarked, og siden maj 2018 et Pisiffik supermarked.

Transport 

I starten var den eneste vej til bydelen en omvej via lufthavnen. I 2008 blev en ny vej, der forbinder Qinngorput med det centrale Nuuk via Nuussuaq færdig, hvilket har halveret transporttiden. Vejen er opkaldt efter Nuuks afdøde borgmester, Agnete Davidsen.

Der er etableret en busrute mellem centrum og Qinngorput af Nuup Bussii. Rute 1 kører hvert 30. minut dagligt, direkte mellem centrum og bydelen, og rute 3 kører via lufthavnen, hver time i myldretiden fra mandag til fredag.

Referencer 

Forstæder, bydele og kvarterer i Nuuk
Luis Gianneo

Luis Gianneo (født 9. januar 1897 i Buenos Aires, Argentina – død 15. august 1968) var en argentinsk komponist, dirigent, professor, pianist og organist.

Gianneo studerede klaver, harmonilære og kontrapunkt på musikkonservatoriet i Buenos Aires.

Han dirigerede mange symfoniorkestre i Verden, feks. det kongelige musikkonservatorium´s symfoniorkester i Torino og APO symfoniorkester i Buenos Aires.

Han var gennem årene professor i musik på mange forskellige skoler og konservatorier i Buenos Aires.

Gianneo har skrevet 3 symfonier, orkesterværker, balletmusik, violinkoncerter, kammermusik, korværker etc.

Kilde 
 Om Luis Gianneo på mvdaily.com

Komponister fra Argentina
Klassiske komponister fra det 20. århundrede
Dirigenter fra Argentina
Organister
Pianister fra Argentina
Professorer
Personer fra Buenos Aires
Honorio Siccardi

Honorio Siccardi (født 13. september 1897 i Buenos Aires, Argentina - død 10. september 1963) var en argentinsk komponist og lærer.

Siccardi studerede i sin ungdom på musikkonservatoriet i Buenos Aires.

Han tog senere til Italien for at studere på Parma musikkonservatorium hos Gian Francesco Malipiero.

Han har skrevet en symfoni, orkesterværker, teatermusik, klaverkoncert,violinkoncert, korværker, kammermusik etc.

Kilde 

Komponister fra Argentina
Klassiske komponister fra det 20. århundrede
Lærere
Personer fra Buenos Aires
Pablo Garrido

Pablo Vargas Garrido (født 24. marts 1905 i Valparaiso – død 14. september 1982 i Santiago, Chile) var en chilensk komponist og folklorist.

Garrido var i begyndelsen selvlært som komponist, men tog så timer hos forskellige chilenske lærere. Han var leder af orkesterforeningen i Santiago.

Garrido var også stifter af Antofagasta symfoniorkester, og kritiker på avisen La Nación og  El Mercurio i Santiago.

Han har skrevet orkesterværker, klaverkoncert, balletmusik, kammermusik, klaverstykker,sange etc.

Udvalgte værker 

 "Chilensk rapsodi" - for orkester
 "Undervands fantasi - for orkester
 "Efterårs scener" - ballet
 "Mekanisk ballet" - ballet

Kilde 
 Om Pablo Garrido

Komponister fra Chile
Klassiske komponister fra det 20. århundrede
Folklorister
Personer fra Valparaíso
Put Yourself in My Place

"Put Yourself in My Place" er en sang af den australske sangerinde Kylie Minogue udgivet som den anden single fra hendes femte album Kylie Minogue (1994). Sangen blev skrevet og produceret af Jimmy Harry.

Udgivelse 
Sangen blev udgivet som single den 14. november 1994. I Storbritannien nåede sangen nummer 17 på UK Singles Chart den 26. november 1994 og nåede nummer elleve den følgende uge. Sangen ikke nåede hitlisterne i Europa undtagen i Tyskland hvor den nåede nummer 87. I Australien nåede sangen nummer 17 på ARIA Charts. Sangen tilbragte elleve uger i Top 50 og senere nåede nummer 11.

Musikvideo 
Musikvideoen viser Minogue genskabt åbningen sekvens af Jane Fonda-filmen Barbarella. I 1995 vandt videoen "Best Australian Video" på ARIA Music Awards.

Sporliste 
CD 1
"Put Yourself in My Place" (Short Radio Edit) – 3:37
"Put Yourself in My Place" (Dan's Quiet Storm Extended Mix) – 5:48
"Put Yourself in My Place" (Dan's Quiet Storm Club Mix) – 7:03
"Confide in Me" (Phillip Damien Mix) – 6:25

CD 2
"Put Yourself in My Place" (Radio Edit) – 4:12
"Put Yourself in My Place" (Driza-Bone Mix) – 4:50
"Put Yourself in My Place" (All-Stars Mix) – 4:54
"Where Is the Feeling?" (Morales Mix) – 9:55

Officielle remixer 
"Put Yourself in My Place" (Dan's Old School Mix) – 4:31
"Put Yourself in My Place" (Acoustic Version) – 4:46

Hitliste

Referancer

Eksterne henvisninger 
 Put Yourself in My Place på Allmusic

Kylie Minogue-sange
Singler fra 1994
René Amengual

René Astaburuaga Amengual (født 2. september 1911 i Santiago, Chile – død 2. august 1954) var en chilensk komponist,pianist og professor i musik.

Amengual studerede klaver (1923-1934), og kompostion hos Humberto Allende (1929-1939), på Santiago´s musikkonservatorium.

Han studerede senere i pædagogik på Teachers College of Columbia University i New York. 

Amengual har komponeret orkesterværker, klaverkoncert, kammermusik, 2 strygerkvartetter, kormusik, harpekoncert etc.

Kilde 
 om René Amengual

Udvalgte værker 

 Klaverkoncert (1941) - for klaver og orkester
 Hymne fra Universitetet i Chile (1942) - for kor
 Harpekoncert  (1950) - for harpe og orkester
 10 preludier (1951) - for klaver

Komponister fra Chile
Klassiske komponister fra det 20. århundrede
Pianister
Professorer
Personer fra Santiago de Chile
Argeliers León

Argeliers León (født 7. maj 1918 i Pinar del Río, død 23. februar 1991) var en cubansk komponist, lærer og musikskribent.

León studerede pædagogik og komposition på universitetet i Havana og senere i Paris hos Nadia Boulanger. Han fik i 1951 et stipendium til at studere folklore og musikdidaktik på universitetet i Santiago i Chile.

León har skrevet 3 symfonier, orkesterværker, kammermusik, korværker, vokalmusik og klaverstykker etc.

Han har også forfattet bøger om musikhistorie og musikteori, som feks. Música Folklórica Cubana (1959).

Udvalgte værker 
 2 Symfonier
 Symfoni for Strygere
 Orkesterværker
 Klaverstykker

Noter

Kilde 
 Om Argeliers León

Komponister fra Cuba
Klassiske komponister fra det 20. århundrede
Lærere
Faglitterære forfattere fra Cuba
Personer fra Havana
Julius Ferdinand Paludan

Julius Ferdinand Paludan (13. september 1794 i Asminderød – 15. april 1879 i København) var en dansk officer, bror til søofficererne Christian Carl og Frederik August Paludan.

Uddannelse og karriere 
Han var søn af præsten Peder Paludan. Da han i sit 5. år havde mistet sin fader, flyttede hans moder til København, hvor hun ved slægtninges og særlig den daværende kronprinsesse, senere dronning, Marie Sophie Frederikkes hjælp med stor omhu ledede sine ni børns opdragelse. Børnene Paludan fik J.K. Blok Tøxen som huslærer. Paludan besøgte det Schouboeske Institut og var oprindelig bestemt til handelen, men det engelske overfald 1807 bragte ham som så mange unge mennesker til at indtræde i Hæren. I sit 14. år blev han som frikorporal optaget i Det danske militære Institut. Ved sin udnævnelse til officer 1810 kom Paludan efter Frederik VI's særlige opfordring til Kongens "eget" Regiment, hvor han blev premierløjtnant 1817 og kaptajn 1825. Ved hærorganisationen af 1842 blev han major i 4. linjebataljon, men rykkede 1848 i felten som oberstløjtnant og kommandør for 3. bataljon. Han deltog i kampene ved Dybbøl 28. maj og Nybøl 5. juni og var det følgende år en "virksom" deltager i slaget ved Fredericia, der skaffede ham Sølvkorset og oberstchargen. Om efteråret 1849 afløste han F.A. Schleppegrell som infanteriinspektør på Sjælland; 1850 og 1851 havde han tillidsposten som chef for Generalkommandoen i Nørrejylland. 1855 blev han generalmajor og kommandør for 1. infanteribrigade, året efter Kommandør af Dannebrog og medlem af den rådgivende komité under Krigsministeriet, men allerede 1858 tog han sin afsked.

Vurdering 
Paludan var en smuk, statelig soldat; hans administrative dygtighed og repræsentative evne blev ofte benyttede, hans førervirksomhed påskønnet; han var ualmindelig afholdt af foresatte og undergivne. Han døde 15. april 1879 i København.

Han blev gift 1. gang (15. september 1828) med Johanne Petrine Bang (17. oktober 1798 – 21. marts 1832), datter af købmand i Odense Johannes Basse Bang (1757-1815) og Ane Johanne Kirstine f. Dechner (1766-1838); 2. gang med Gotfredine Faber (9. april 1798 – 10. oktober 1882), søster til biskop Nicolaj Faber.

Hans memoirer er offentliggjort i Personalhistorisk Tidsskrift, række IV, bind 2 (1899): "Erindringer fra Generalmajor Julius Paludans Barndom. Forfattede 1877 af ham selv ordnede og meddelte ved Kommandør C.L. With".

Kilder 
 Johan Lesser, "Julius Ferdinand Paludan", i: C.F. Bricka (red.), Dansk Biografisk Lexikon, København: Gyldendal 1887-1905.
 "Erindringer fra Generalmajor Julius Paludans Barndom. Forfattede 1877 af ham selv ordnede og meddelte ved Kommandør C.L. With", Personalhistorisk Tidsskrift, række IV, bind 2 (1899). Online hos Google Books

Personer i Dansk Biografisk Leksikon
Personer i Treårskrigen fra Danmark
Generalmajorer fra Danmark
Kommandører af 1. grad af Dannebrog
Danskere i 1800-tallet
Julius Ferdinand
Selvbiografer fra Danmark
Dansksprogede forfattere fra Danmark
Darfurnica

Darfurnica er et 32 m2 stort maleri skabt af kunstneren Nadia Plesner i 2010. I værket er der afbildet flere internationale kendisser, såsom Paris Hilton, Barack Obama og George W. Bush. Centralt i maleriet fremstår en lille udsultet afrikansk dreng bærende på en hund og en modetaske. Afsløringen af Darfurnica frembragte stor interesse fra både den danske og den internationale medieverden, fra den danske kulturminister og fra det franske modehus Louis Vuitton. Darfurnica blev købt i 2011 af Herning Gymnasium for et ukendt beløb.

Darfurnica og Guernica 
Nadia Plesners store maleri er en moderne version af Picassos Guernica. Med maleriet ville Nadia Plesner gøre opmærksom på de frygtelige krigsforbrydelser og den humanitære situation i Darfur-konflikten i Sudan og omverdenens ligegyldighed med problematikken. Plesner mente endvidere, at medieverdenen fokuserede mere på kendisser end på humanitære katastrofer.

Darfurnica og Louis Vuitton 
Den franske modegigant Louis Vuitton følte sig provokeret af den lille afrikanske dreng med en Vuitton-taske. Modehuset stævnede den danske kunstner, da de mente, at de juridiske regler om logoprodukter var brudt. En hollandsk domstol idømte Plesner dagbøder a 37.000 kr, men i 2011 korrigerede den hollandske domstol sig selv og frikendte Nadia Plesner.

Darfurnica og Herning Museum of Contemporary Art 
På trods af de idømte dagbøder valgte Herning Museum of Contemporary Art at udstille Darfurnica, da de mente, at værket og retssagen var af principiel betydning for kunstens rolle i et demokratisk samfund og den kunstneriske ytringsfrihed.

International anerkendelse 
I 2011 fik Nadia Plesner tildelt The oXcars award for sit værk Darfurnica. Uddelingen fandt sted under den årlige The oXcars i Barcelona.

Referencer 

 Heartmus Nadia Plesner: Darfurnica 
 Dr.dk Museum udstiller omstridt Vuitton-maleri – dr.dk/Nyheder/Kultur 
 Kristeligt-dagblad Kunst som talerør for problemer i samfundet | Kristeligt Dagblad 
 New York Fashion student nadia pelsners gia.html
 Kunsten.nu Heart udstiller omstridt kunstværk – KUNSTEN.NU
 nadiaplesner.com 

Malerier fra Danmark
Kultur i 2010
Harald Rue

Niels Harald Edvard Rue (8. juni 1895 i København – 11. marts 1957 sammesteds) var en dansk litteraturhistoriker. Rue anses som pioneren indefor den marxistiske litteratur- og kunstkritik i Danmark.

Han var søn af arkitekt Rasmus Rue.

Han er begravet på Søndermark Kirkegård.

Kildehenvisninger 
 https://denstoredanske.lex.dk/Harald_Rue
 http://www.henrikpontoppidan.dk/text/leksikon/biografisk/rue_harald.html
 https://biografiskleksikon.lex.dk/Harald_Rue

Eksterne henvisninger 
 

Litteraturkritikere fra Danmark
Marxister fra Danmark
Personer fra København
Danskere i 1900-tallet
Personer i Dansk Biografisk Leksikon
Litteraturhistorikere fra Danmark
Dansksprogede forfattere fra Danmark
Johan Schrøder

Johan Schrøder er navnet på flere personer:

 Johan Schrøder (arkitekt) (1836-1914) – dansk arkitekt
 Johan N. Schrøder (1841-1919) – dansk malermester (Johan Nicolai Jensenius Schrøder)
 Johan Schrøder (erhvervsmand) (født 1940) – dansk erhvervsmand
Se også:
 Johan Christian Schrødersee (søofficer) (1754 -1801) – dansk søofficer
 Johan Christian Schrødersee (generalpostdirektør) (1706-1772) – dansk generalpostdirektør
 Otto Schrøder (1875-1941) – dansk skolemand (Johan Otto Schrøder)